Anexa la Proiectul de hotărâre nr. 158/11019/21.09.2026


ACT CONSTITUTIV
al Societății ZARAND BRAD TPL — societate cu răspundere limitată/S.R.L.


MUNICIPIUL BRAD, CUI 4374962, prin Consiliul Local al Municipiului Brad, cu sediul în municipiul Brad, str. Independenței, nr. 2, județul Hunedoara, prin reprezentant legal Primar CAZACU FLORIN cu domiciliul în municipiul Brad, str. Cuza-Vodă, bl. 16, apt. 15, născut la data de 16.02.1965, în municipiul Brad, județul Hunedoara, țara România, identificat prin CI, seria HD nr. 1003395, cetățean român, CNP: 1650218200013.

COMUNA CRISCIOR, CUI 4468331, prin Consiliul Local al Comunei Crișcior, cu sediul în: localitatea Crișcior, str. Plopilor, nr. 6, judeţul Hunedoara, prin reprezentant legal Primar, Ovidiu - Ilie Furdui, cu domiciliul în localitatea Crișcior, Cal. Zărandului, nr. 93, născut la data de 22.07.1976, în orașul Câmpeni, județul Alba, țara România, identificat prin CI, seria HD nr. 946880, cetățean român, CNP: 1760722200031.

În conformitate cu dispozițiile Legii societăților nr. 31/1990, republicată, cu modificările și completările ulterioare, s-a încheiat prezentul act constitutiv prin care s-a hotărât înființarea Societății ZARAND BRAD TPL — societate cu răspundere limitată/S.R.L.
CAPITOLUL I
Forma juridică, denumirea, durata, sediul social
Art. 1.1. — Societatea este o persoană juridică română, constituită în forma de societate cu răspundere limitată. Societatea își desfășoară activitatea în conformitate cu legislația în vigoare și cu clauzele prezentului act constitutiv. Societatea este titulară de drepturi și obligații și răspunde față de terți cu întregul patrimoniu.
Art. 1.2. — Denumirea societății este ZARAND BRAD TPL — societate cu răspundere limitată/S.R.L., conform dovezii privind disponibilitatea firmei nr. 2739335 din.17.07.2025, eliberată de Oficiul Național al Registrului Comerțului.
În toate actele — facturi, oferte, comenzi, tarife, prospecte și alte documente întrebuințate în comerț, emanând de la societate, trebuie să se menționeze denumirea, forma juridică, sediul social, numărul de înregistrare în registrul comerțului, codul unic de înregistrare și capitalul social. Sunt exceptate bonurile fiscale, emise de aparatele de marcat electronice, care vor cuprinde elementele prevăzute de legislația din domeniu.
Dacă societatea își creează o pagină de internet proprie, aceste informații vor fi publicate și pe pagina de internet a societății.
Art. 1.3. — Durata de funcționare a societății este nedeterminată.
Art. 1.4. — Sediul societății este în localitatea Brad, str. Horea, nr. 44, județ Hunedoara.  
Art. 1.5. — Societatea va putea înființa sedii secundare — sucursale, puncte de lucru, agenții, reprezentanțe sau alte asemenea unități fără personalitate juridică — și la alte adrese, în alte localități din România și alte state, cu respectarea prevederilor legale în materie.

CAPITOLUL II
Obiectul de activitate al societății
Art. 2.1. — Obiectul de activitate al societății este transporturi urbane, suburbane și rurale de călători.
Domeniul principal de activitate este  Alte transporturi terestre de călători, căruia îi corespunde grupa CAEN 493
— activitatea principală: clasa CAEN 4931 Transporturi terestre de pasageri, pe bază de grafic
— activități secundare: 
3311	Repararea articolelor fabricate din metal ;
  	3312	Repararea maşinilor;
	4100	Lucrări de construcţii a clădirilor rezidenţiale şi nerezidenţiale;
	4211	Lucrări de construcţii a drumurilor şi autostrăzilor;
	4212	Lucrări de construcţii a căilor ferate de suprafaţă  şi subterane ;
	4311	Lucrări de demolare a construcţiilor ;
	4312	Lucrări de pregătire a terenului ;
	4321	Lucrări de instalaţii electrice ;
	4322	Lucrări de instalaţii sanitare, de încălzire şi de aer condiţionat ;
	4324     Alte lucrări de instalaţii pentru construcţii;
	4331	Lucrări de ipsoserie ;
	4332	Lucrări de tâmplărie şi dulgherie ;
	4333	Lucrări de pardosire şi placare a pereţilor ;
	4334	Lucrări de vopsitorie, zugrăveli şi montări de geamuri ;
	4335	Alte lucrări de finisare ;
	4341	Lucrări de învelitori, şarpante şi terase la construcţii ;
	4399	Alte lucrări speciale de construcţii n.c.a. ;
	4671	Comerţ cu ridicata al autovehiculelor;
4781     Comerț cu amănuntul al autovehiculelor ;
	4671	Comerţ cu ridicată al autovehiculelor ;
	4781     Comerț cu amănuntul al autovehiculelor ; 
	9540	Servicii de intermediere pentru repararea și întreținerea calculatoarelor, a articolelor personale și de uz gospodăresc, a autovehiculelor și motocicletelor ;
	4672	Comerţ cu ridicata al pieselor şi accesorii pentru autovehicule;
4939	Alte transporturi terestre de călători n.c.a;
6290	Alte activităţi de servicii privind tehnologia informaţiei ;
6310	Prelucrarea datelor, administrarea paginilor web şi activităţi conexe;
6820	Închirierea şi subînchirierea bunurilor imobiliare proprii sau închiriate;
7311	Activităţi ale agenţiilor de publicitate;	
8559	Alte forme de învaţământ n.c.a.


CAPITOLUL III
Capitalul social, părțile sociale
Art. 3.1. — La constituire, capitalul social subscris al societății este de 10.000 lei, aport în numerar; fiind împărțit într-un număr de 100 părți sociale, cu o valoare nominală de 100 lei/parte socială.
Art. 3.2. — Capitalul social este deținut de către asociați astfel:
a) Municipiul Brad, aport la capitalul social subscris (din care aport în numerar 9.000 lei, reprezentând 1,773.89 EUR, la cursul B.N.R. din data de 18.07.2025 - 5.0736 lei/ 1 EUR), 90% reprezentând un număr de 90 părți sociale, cu o valoare nominală de 100 lei/parte socială și în valoare totală de 9.000lei, participare la beneficii 90% și participare la pierderi 90%;
b) Comuna Crișcior, aport la capitalul social subscris (din care aport în numerar 1.000 lei, reprezentând 197.10 EUR, la cursul B.N.R. din data de 18.07.2025 - 5.0736 lei/ 1 EUR) 10%, reprezentând un număr de 10 părți sociale, cu o valoare nominală de 100 lei/parte socială și în valoare totală de 1000 lei, participare la beneficii 10 % și participare la pierderi 10 %;
În cazul parității participării la capitalul social, când nu se poate stabili o majoritate absolută, adoptarea hotărârii adunării generale a asociaților se face cu votul tuturor asociaților.
Art. 3.3. — Obligațiile sociale sunt garantate cu patrimoniul social și nu pot fi grevate de datorii sau alte obligații personale și sunt indivizibile. Asociații sunt răspunzători până la concurența sumei reprezentând părțile sociale pe care le posedă.
Art. 3.4. — Părțile sociale pot fi transmise între asociați.
Transmiterea părților sociale către persoane din afara societății este permisă numai dacă a fost aprobată de asociați reprezentând 90% din capitalul social.
(Dacă în actul constitutiv nu se prevede majoritatea cu care se aprobă transmiterea părților sociale către persoane din afara societății, atunci aceasta se poate realiza cu aprobarea asociaților reprezentând cel puțin trei pătrimi din capitalul social.)
Hotărârea adunării asociaților, adoptată în condițiile mai sus menționate, se depune în termen de 15 zile la oficiul registrului comerțului, spre a fi menționată în registru și publicată în Monitorul Oficial al României, Partea a IV-a.
Transmiterea părților sociale se înregistrează în registrul comerțului și în registrul de asociați al societății.
Actul de transmitere a părților sociale și actul constitutiv actualizat cu datele de identificare a noilor asociați vor fi depuse la oficiul registrului comerțului, fiind supuse înregistrării în registrul comerțului potrivit dispozițiilor din Legea societăților nr. 31/1990, republicată, cu modificările și completările ulterioare.
După caz:
— asociații convin de comun acord ca, în cazul decesului unuia dintre ei, să acorde succesorilor calitatea de asociat;
— societatea este obligată la plata părților sociale către succesori, conform ultimei situații financiare aprobate, în cazul în care aceștia nu își manifestă intenția de a deține și exercita calitatea de asociat.
CAPITOLUL IV
Drepturile și obligațiile asociaților
Art. 4.1. — Părțile sociale conferă posesorilor lor drepturi egale, respectându-se pentru fiecare asociat următoarele:
— dreptul la dividende, în funcție de aportul la capitalul social al fiecărui asociat;
— acordarea unei cote proporționale cu activul social rezultat în caz de lichidare;
— dreptul de participare la conducerea societății prin exercitarea dreptului la vot și controlul asupra evidențelor și registrelor contabile;
— dreptul de a fi informat asupra activității societății;
— dreptul de a se retrage din societate.
Art. 4.2. — În virtutea drepturilor conferite asociații se obligă:
— să se informeze reciproc și onest în cadrul adunărilor generale ale asociaților, precum și în orice alte situații asupra problemelor ce privesc activitatea societății;
— să nu întreprindă acțiuni care vor putea aduce atingere intereselor societății, fapt care poate determina excluderea prin hotărârea adunării generale a asociaților;
— să decidă contractarea auditului financiar, atunci când acesta nu are caracter obligatoriu potrivit legii.
Art. 4.3. — Participarea la beneficii și la pierderi a asociaților se va face proporțional cu părțile sociale subscrise și depuse de fiecare la constituirea capitalului social, cu excepția pierderilor produse prin fraudă de oricare dintre părți.
sau
Participarea la beneficii și la pierderi se poate stabili diferit de participarea la capitalul social, caz în care se va menționa pentru fiecare asociat cota de participare la beneficii, respectiv cota de participare la pierderi.


CAPITOLUL V
Conducerea societății
Art. 5.1.- Atribuțiile Adunării Generale a Asociaților
(1) Adunările generale sunt ordinare şi extraordinare. Când actul constitutiv nu dispune altfel, ele se vor ţine la sediul societăţii şi în locaţia ce se va indica în convocator.
(2) Adunarea generală ordinară se întruneşte cel puţin o dată pe an, în cel mult 5 luni de la încheierea exerciţiului financiar.
(3) Adunarea Generală a Asociaților aprobă, discută sau modifică situaţiile financiare anuale, pe baza rapoartelor prezentate de administratori şi de auditorul financiar / comisia de cenzori, şi fixează dividendul.
(4) Adunarea Generală a Asociaților numește şi revocă administratori.
(5) Adunarea Generală a Asociaților numește sau demite auditorul financiar şi fixează durata minimă a contractului de audit financiar. De asemenea, Adunarea Generală a Asociaților numește sau revocă comisia de cenzori şi fixează durata mandatului și indemnizația acestora.
(6) Adunarea Generală a Asociaților aprobă remuneraţia cuvenită pentru exerciţiul în curs membrilor consiliului de administraţie, dacă nu a fost stabilită prin actul constitutiv, conform Ordonanţei de urgenţă nr. 109/2011 cu modificările și completările ulterioare.
(7) Adunarea Generală a Asociaților aprobă descărcarea de gestiune a administratorilor.
(8) Adunarea Generală a Asociaților aprobă bugetul de venituri şi cheltuieli şi, după caz, programul de activitate pe exerciţiul financiar următor.
(9) Adunarea Generală a Asociaților hotărăşte gajarea, închirierea sau desfiinţarea uneia sau a mai multor unităţi ale societăţii.
(10) Adunarea Generală a Asociaților aprobă organigrama, statutul de funcții, sistemul de salarizare și politica de personal a societății, precum și ale comisiilor/comitetelor.
(11) Adunarea Generală a Asociaților aprobă valoarea contractelor ce vor fi încheiate de societate în nume propriu, care depășește echivalentul în lei al sumei de ……………. euro pe an.
(12) Adunarea Generală a Asociaților aprobă strategia de dezvoltare, programele de reabilitare, extindere și modernizare a societății, programele de înființare a unor noi activități aducătoare de venituri pentru societate (Stație I.T.P., prestări servicii sau activități către terțe persoane, alte categorii de transporturi etc.), precum și programele de protecție a mediului, elaborate și prezentate de administratorii societății.
(13) Adunarea Generală a Asociaților aprobă măsurile propuse în rapoartele de monitorizare a executării contractelor de delegare.
(14) Adunarea Generală a Asociaților, împreună cu autoritatea publică tutelară, elaborează și aprobă scrisoarea de aşteptări care stabileşte performanţele aşteptate de la organele de administrare şi conducere ale societății, precum şi politica autorităţii publice tutelare privind societatea, care are obligaţii specifice legate de asigurarea serviciului public, pentru o perioadă de 4 ani.
(15) Adunarea Generală a Asociaților aprobă planul de administrare ca instrument de lucru al administratorilor şi al directorilor, concretizat într-un document întocmit pentru a determina direcţia în care va evolua şi modalitatea în care va fi administrată şi condusă întreprinderea publică în perioada mandatului acestora, structurat pe două componente: componenta de administrare, întocmită de administratori, şi componenta de management, întocmită de directori. Acesta este corelat cu scrisoarea de aşteptări şi stabileşte misiunea, obiectivele, acţiunile, resursele şi indicatorii de performanţă financiari şi nefinanciari pentru derularea activităţii pentru o perioadă de 4 ani.
(16) Adunarea Generală a Asociaților aprobă indicatorii de performanţă financiari ca instrumente de măsurare a performanţei financiare a societății, utilizați pentru a determina eficienţa folosirii resurselor angajate în scopul generării veniturilor, acoperirii costurilor, obţinerii profitului şi dezvoltării societății.
(17) Adunarea Generală a Asociaților aprobă indicatorii de performanţă nefinanciari ca instrumente de evaluare a performanţei nefinanciare a societății, utilizați pentru determinarea folosirii eficiente a resurselor angajate, derivați din politica societății, cu scopul îndeplinirii obiectivelor strategice stabilite, precum şi a cerinţelor de integritate.
(18) Adunarea Generală a Asociaților aprobă indicatorii-cheie de performanţă ca indicatori de performanţă obligatorii prevăzuţi în anexa la contractul de mandat.
(19) Adunarea Generală a Asociaților aprobă contractul de mandat, astfel cum este reglementat de Legea nr. 287/2009 privind Codul civil, cu modificările şi completările ulterioare, şi de Legea nr. 31/1990, cu modificările şi completările ulterioare, încheiat pe baza numirii administratorului sau directorului în cauză. Contractul de mandat încheiat la data numirii administratorilor sau directorilor se completează prin act adiţional, ca anexă a acestuia, cu clauze privind determinarea şi plata componentei variabile şi cu indicatorii-cheie de performanţă aprobaţi în condiţiile Ordonanţei de urgenţă nr. 109/2011 cu modificările și completările ulterioare. Actul adiţional la contractul de mandat cuprinde componenta variabilă a remuneraţiei, obiectivele şi indicatorii-cheie de performanţă stabiliţi de către Adunarea Generală a Asociaților, obiective cuantificabile privind obligaţiile restante, un plan de recuperare şi management al creanţelor, implementarea planului de investiţii şi a fluxului de numerar al întreprinderii publice.
(20) Adunarea Generală a Asociaților aprobă politica publică de proprietate a autorității publice tutelare ca politică de asociat, care defineşte raţiunea deţinerii de către unităţile administrativ-teritoriale a participaţiilor la societate, stabileşte rolul unităţilor administrativ-teritoriale în guvernanţa societății și în implementarea politicii de proprietate, precum şi rolul şi responsabilităţile autorităţii publice tutelare şi ale altor părţi interesate implicate în implementarea acesteia.
(21) Adunarea Generală a Asociaților aprobă înființarea comitetului de nominalizare şi remunerare ca comitet consultativ care funcţionează în cadrul consiliului de administraţie, potrivit dispoziţiilor legale în vigoare.
(22) Adunarea Generală a Asociaților adoptă hotărâri pentru implementarea standardelor de bună guvernanţă corporativă, standarde cuprinse în Ghidul Organizaţiei pentru Cooperare şi Dezvoltare Economică (OCDE) şi în Principiile G20/OCDE privind guvernanţa corporativă.
(23) Adunarea Generală a Asociaților adoptă hotărâri pentru separarea funcţiei de reglementare de funcţia de proprietate, a direcţiei strategice (dată de autoritatea publică tutelară) de conducerea executivă a societății (asigurată prin organizarea şi funcţionarea compartimentelor de guvernanţă corporativă proprii, cu rol de monitorizare şi exercitare a atributelor dreptului de proprietate asupra societății), inclusiv eliminarea oricăror avantaje directe sau indirecte ce pot deriva din dreptul de proprietate publică, în special în privinţa reglementării unei anumite pieţe, a finanţării sau taxării unei anumite activităţi sau a aplicării regulilor de achiziţii publice, sub sancţiunea prevăzută de O.U.G. nr. 109/2011.
(24) Adunarea Generală a Asociaților adoptă hotărâri pentru asigurarea transparenţei (conform art. 51 din O.U.G. nr. 109/2011) în ceea ce priveşte deciziile strategice, tranzacţiile cu părţile afiliate şi informaţiile financiare auditate.
(25) Adunarea Generală a Asociaților adoptă hotărâri privind claritatea şi transparenţa referitoare la obligaţiile de serviciu public şi finanţarea acestora.
(26) Adunarea Generală a Asociaților adoptă hotărâri privind adoptarea şi implementarea de proceduri transparente de selecţie, nominalizare şi remunerare a şi ai consiliului de supraveghere.
(27) Adunarea Generală a Asociaților adoptă hotărâri privind asigurarea operării societății în condiţii de egalitate a şanselor prin raportare la ceilalţi operatori economici, fiind interzisă adoptarea de reglementări care favorizează societatea faţă de întreprinderile private sau care distorsionează libera concurenţă dintre societate şi întreprinderile private.
(28) Adunarea Generală a Asociaților adoptă hotărâri pentru respectarea legislaţiei din domeniile concurenţei, fiscal, al achiziţiilor publice şi a celorlalte reglementări aplicabile, în egală măsură, pentru societate şi întreprinderile private.
(29) Adunarea Generală a Asociaților adoptă hotărâri pentru impunerea de cerinţe de rentabilitate similare cu cele ale societăţilor cu capital privat.
(30) Adunarea Generală a Asociaților adoptă hotărâri pentru stabilirea unor indicatori de performanţă care să urmărească interesul public în cazul societății care are ca obiect de activitate obligaţii de serviciu public.
(31) Adunarea Generală a Asociaților aprobă rapoarte periodice trimestriale privind aplicarea principiilor de guvernanţă corporativă în societate care ulterior vor fi comunicate autorităţii publice tutelare.
(32) Adunarea Generală a Asociaților nu poate selecta, nominaliza, desemna sau numi în funcţia de administrator sau director în societate persoanele prevăzute la art. 4 din O.U.G. nr. 109/2011.
(33) Adunarea Generală a Asociaților adoptă hotărâri pentru organizarea şi funcţionarea societății prevăzute de O.U.G. nr. 109/2011 şi, unde aceasta nu dispune, de dispoziţiile Legii nr. 31/1990, republicată, cu modificările şi completările ulterioare, şi de dispoziţiile Legii nr. 287/2009 privind Codul civil, cu modificările şi completările ulterioare.
(34) Adunarea Generală a Asociaților poate să adopte hotărâri de modificare a formei juridice a societății în societate pe acțiuni, la propunerea autorității publice tutelare, în măsura în care aceasta dispune de resursele financiare necesare pentru majorarea capitalului social astfel încât acesta să atingă nivelul minim prevăzut de lege pentru societățile pe acțiuni, precum și numărul minim de acționari.
(35) Adunarea Generală a Asociaților asigură respectarea prevederilor legale privind administrarea societății, în sensul că majoritatea membrilor este formată din administratori neexecutivi şi independenţi. Funcţionarii publici, înalţii funcţionari publici, precum şi alte categorii de personal din cadrul autorităţii publice tutelare ori din cadrul altor autorităţi sau instituţii publice nu pot fi consideraţi independenţi.
(36) Adunarea Generală a Asociaților stabilește că numărul administratorilor va fi de 3 (trei), dintre care cel mult unul va fi funcţionar public sau o persoană din rândul altor categorii de personal din cadrul autorităţii publice tutelare ori din cadrul altor autorităţi sau instituţii publice. Administratorilor societății li se aplică, în mod corespunzător, prevederile art. 28 alin. (1) privind cerinţele de experienţă ale administratorilor, prevăzute la alin. (3) şi (6)-(8) din O.U.G. nr. 109/2011.
(37) Adunarea Generală a Asociaților adoptă prin hotărâre, în termen de 90 de zile de la data numirii administratorilor, un cod de etică, care se publică, prin grija administratorului cu puteri depline, pe pagina proprie de internet a societăţii şi se revizuieşte anual, dacă este cazul, cu avizul auditorului intern, fiind republicat la data de 31 mai a anului în curs. La numirea administratorilor provizorii se respectă prevederile art. 30 alin. (1) până la alin. (9) din O.U.G. nr. 109/2011.
(38) Adunarea Generală a Asociaților adoptă prin hotărâre înființarea în cadrul consiliului de administraţie a comitetului de nominalizare şi remunerare, a comitetului de gestionare a riscurilor şi a comitetului de audit. În cazul consiliului format din 3 membri, funcţiile comitetului de gestionare a riscurilor se pot delega comitetului de audit (atribuţiile prevăzute la art. 65 din Legea nr. 162/2017, cu modificările ulterioare), cu înştiinţarea autorităţii publice tutelare. Prin actul constitutiv se poate stabili şi posibilitatea constituirii altor comitete consultative.

Art. 5.2. - Cvorumul și Deliberările Adunării Generale
(1) Pentru validitatea deliberărilor adunării generale ordinare este necesară prezenţa asociaților care să deţină cel puţin o pătrime din numărul total de drepturi de vot. Hotărârile adunării generale ordinare se iau cu majoritatea voturilor exprimate de asociații prezenți sau reprezentați.
(2) Dacă adunarea generală ordinară nu poate lucra din cauza neîndeplinirii condiţiilor prevăzute la alin. (1), adunarea ce se va întruni la o a doua convocare poate să delibereze asupra punctelor de pe ordinea de zi a celei dintâi adunări, indiferent de cvorumul întrunit, luând hotărâri cu majoritatea voturilor exprimate de membrii asociați prezenți sau reprezentați. Pentru adunarea generală întrunită la a doua convocare, actul constitutiv nu poate prevedea un cvorum minim sau o majoritate mai ridicată.
(3) Adunarea generală extraordinară se întruneşte ori de câte ori este necesar a se lua o hotărâre în organizarea și funcționarea societății.
(4) Adunarea generală extraordinară aprobă schimbarea formei juridice a societăţii.
(5) Adunarea generală extraordinară aprobă mutarea sediului societăţii.
(6) Adunarea generală extraordinară aprobă schimbarea obiectului de activitate al societăţii.
(7) Adunarea generală extraordinară aprobă înfiinţarea sau desfiinţarea unor sedii secundare: sucursale, agenţii, reprezentanţe sau alte asemenea unităţi fără personalitate juridică.
(8) Adunarea generală extraordinară aprobă prelungirea duratei societăţii, dacă este cazul.
(9) Adunarea generală extraordinară aprobă majorarea capitalului social.
(10) Adunarea generală extraordinară aprobă reducerea capitalului social sau reîntregirea lui prin emisiune de noi părți sociale.
(11) Adunarea generală extraordinară aprobă fuziunea cu alte societăţi sau divizarea societăţii.
(12) Adunarea generală extraordinară aprobă dizolvarea anticipată a societăţii.
(13) Adunarea generală extraordinară aprobă oricare altă modificare a actului constitutiv sau oricare altă hotărâre pentru care este cerută aprobarea adunării generale extraordinare.

[bookmark: _Hlk88213003]Art. 5.3.- Convocarea și Desfășurarea Ședințelor
(1) Convocarea Adunării Generale a Asociaților se va face de către administratorul executiv al societăți ori de câte ori va fi nevoie și va fi transmisă prin e-mail cu cel puțin 5 zile calendaristice înainte de data ședinței pentru ședințele ordinare, sau cu cel puțin 3 zile calendaristice pentru ședințele extraordinare, și va cuprinde data, ora, locul și ordinea de zi ale ședinței. Pentru motive întemeiate care justifică urgența, convocarea poate fi transmisă cu cel puțin 48 de ore înainte de ședință.
(2) În funcție de problemele înscrise pe ordinea de zi a ședinței, ordinea de zi poate fi completată cu puncte suplimentare care vor fi înscrise la solicitarea reprezentanților asociaților care au dreptul să participe și să voteze cu privire la luarea respectivelor hotărâri, conform prevederilor prezentului act constitutiv.
(3) Ședințele adunării generale a societății vor fi deschise de administratorul executiv sau de către persoana care îi ţine locul.
 (4) Secretariatul ședințelor adunării generale va fi asigurat de un salariat al societății, care va redacta procesul-verbal al ședinței, alături de secretarul de ședință ales de Adunarea Generală a Asociaților.
(5) Procesul-verbal este semnat de președintele de ședință și de secretar și este supus aprobării membrilor adunării generale în ședința următoare. O copie a procesului-verbal va fi transmisă în termen de maximum cinci zile lucrătoare de la data ședinței membrilor asociați.
(6) Pe baza proceselor-verbale ale ședințelor, secretarul redactează hotărârile adunării generale, ajutat de un salariat al societății, hotărâri care vor fi semnate de asociatul care deține capitalul social majoritar. Hotărârile adunării generale se înregistrează într-un registru distinct.
(7) Adunarea generală poate avea loc și prin mijloace electronice de comunicare directă la distanță, iar procesul-verbal de ședință, respectiv hotărârile adunării generale, pot fi semnate de asociați / persoanele desemnate inclusiv cu semnătură electronică calificată/extinsă, conform legislației în vigoare.
(8) Modalitatea de desfășurare a ședințelor adunării generale va fi menționată în convocator.
(9) În cazul în care reprezentantul de drept al unuia dintre asociați nu poate participa la ședința unei adunări generale a societății la care a fost convocat, acesta poate fi înlocuit de un alt reprezentant al unității administrativ-teritoriale, împuternicit în acest scop prin dispoziție.
(10) Hotărârile adunării generale ale societății pentru care se cere mandat special nu pot fi votate de reprezentanții asociaților în adunarea generală a societății decât în baza unui mandat special, acordat expres, în prealabil, prin hotărâre a autorității deliberative a asociatului al cărui reprezentant este.
(11) Hotărârile luate de adunarea generală a societății trebuie aduse la cunoștința autorităților deliberative ale asociaților în termen de cel mult 5 (cinci) zile calendaristice. De asemenea, societatea este obligată să publice toate hotărârile adunării generale pe propria pagină de internet.
(12) Asociatul care se consideră vătămat într-un drept al său ori într-un interes legitim printr-o hotărâre a adunării generale a societății, dintre cele luate în exercitarea atribuțiilor prevăzute în prezentul act constitutiv, poate iniția acțiune în justiție în conformitate cu prevederile legale în vigoare.
Art. 5.4. -  Fiecare parte socială subscrisă şi vărsată dă dreptul asociaților la un vot în Adunarea Generală a Asociaților, dreptul de a desemna administratorii şi de a participa la distribuirea beneficiilor, precum şi la toate drepturile prevăzute de prezentul act constitutiv şi de lege. Votarea se va putea face şi prin corespondență, respectând legislația în vigoare.
Art. 5.5. — Asociatul care într-o operațiune determinată are pe cont propriu sau pe contul altuia interese contrare acelora ale societății nu poate lua parte la nicio deliberare sau decizie privind această operațiune.
Asociatul care contravine dispozițiilor mai sus menționate este răspunzător de daunele cauzate societății.
Art. 5.6. — Un asociat nu poate exercita dreptul său de vot în deliberările adunărilor asociaților referitoare la aporturile sale în natură sau la actele juridice încheiate între el și societate.

CAPITOLUL VI
Administrarea societății

[bookmark: _Hlk237955959]Art. 6.1.-  Asociații convin ca numărul de membri în organul de administrare al societății să fie de 3 (trei) administratori, durata unui mandat fiind de 4 (patru) ani, cu respectarea procedurilor speciale de selecție prevăzute de O.U.G. nr. 109/2011 privind guvernanța corporativă a întreprinderilor publice.
Art. 6.2 — Administrarea societății se face de către:
[bookmark: _Hlk239687893]Numele ZAHARIE prenumele VICTOR - GHEORGHE, CNP: 1710524200047, cu domiciliul în localitatea Crișcior, str. Cal. Zărandului, nr. 55, Județul Hunedoara, țara România, cetățenia română, născut în localitatea Brad, județul Hunedoara, țara România, la data de 24.05.1971, act de identitate CI. seria HD, nr. 940386 eliberat de SPCLEP Brad, la data de 14.05.2019, valabil până la data 24.05.2029, cu puteri depline de reprezentare și administrare a societății, pe o perioadă de 5 luni;
Numele FĂRĂU prenumele HORIA - LIVIU, CNP: 1720505200012, cu domiciliul în localitatea Brad, str. Decebal, nr.120, Judetul Hunedoara, țara România, cetățenia română, născut în localitatea Brad, județul Hunedoara, țara România, la data de 05.05.1972, act de identitate CI. seria HD, nr. 1027106 eliberat de SPCLEP Brad, la data de 19.01.2026, valabil până la data 18.01.2036, cu puteri limitate de reprezentare și administrare a societății (nu va putea efectua plăți sau încheia contracte în numele societății), pe o perioadă de 5 luni;
Numele LUNGU prenumele GABRIEL - IOAN, CNP: 1660913200013, cu domiciliul în localitatea Brad, str. 1 Iunie, nr. 8, bl. C19, ap.2, Judetul Hunedoara, țara România, cetățenia română, născut în localitatea Brad, județul Hunedoara, țara România, la data de 13.09.1966, act de identitate CI. seria HD, nr. 994188 eliberat de SPCLEP Brad, la data de 15.09.2020, valabil până la data 13.09.2030, cu puteri limitate de reprezentare și administrare a societății (nu va putea efectua plăți sau încheia contracte în numele societății), pe o perioadă de 5 luni;
Mod de lucru: Cei trei administratori vor lucra împreună, luând în considerare limitările stabilite pentru fiecare dintre aceștia. Totuși, în limitele mandatului său și pentru asigurarea operativității zilnice, prin derogare de la regula deciziei comune, administratorul ZAHARIE VICTOR-GHEORGHE exercită în mod independent, sub semnătură unică, următoarele atribuții detaliate de reprezentare și administrare curentă:
· Atribuții comerciale și de reprezentare externă: Reprezintă societatea cu puteri depline în raporturile cu autoritățile publice (ANAF, Oficiul Național al Registrului Comerțului, Inspectoratul Teritorial de Muncă, Primării, ministere), instituțiile bancare, instanțele judecătorești și în fața oricăror terțe persoane fizice sau juridice, din țară sau străinătate. Negociază, aprobă și semnează în numele societății contracte comerciale, contracte de prestări servicii, de furnizare, de achiziții publice sau de colaborare, angajând juridic și financiar societatea prin semnătura sa unică;
· Atribuții financiare și bancare: deschide, administrează și închide conturi bancare în lei sau valută în numele societății, având drept de semnătură unică pe toate instrumentele de plată (ordine de plată, cecuri, bilete la ordin) și în cadrul sistemelor de internet banking, efectuând plăți către furnizori, bugetul de stat sau angajați fără a fi necesar acordul prealabil al celorlalți doi administratori;
· Atribuții privind resursele umane: exercită prerogativele de angajator, angajează, promovează, sancționează sau concediază personalul societății. Negociază și semnează contractele individuale de muncă, fișele de post, deciziile de încetare sau modificare a raporturilor de muncă și stabilește salariile sau organigrama curentă;
· Atribuții administrative: asigură paza, integritatea și buna întreținere a patrimoniului societății, coordonând activitatea operativă a celorlalți doi administratori și stabilind sarcinile executive ale acestora în cadrul strategiei generale.
· Corelație mod de lucru: pentru toate deciziile și actele curente ce intră în sfera puterilor depline ale administratorului ZAHARIE VICTOR - GHEORGHE, nu este necesară convocarea de ședințe comune ale administratorilor și nici emiterea de decizii colective.
Cei 3 administratori se vor întruni în ședințe de lucru exclusiv la solicitarea scrisă a oricăruia dintre ei sau a asociaților, pentru a delibera asupra unor chestiuni excepționale care depășesc managementul executiv curent.
Prin acceptarea mandatului, administratorii își asumă răspunderea pentru îndeplinirea condițiilor prevăzute de art. 6 din Legea societăților nr. 31/1990, republicată, cu modificările și completările ulterioare.
Art. 6.3. — Societatea trebuie să țină, prin grija administratorilor, un registru al societății în care se vor înscrie, după caz, numele și prenumele asociatului, firma (denumirea și forma juridică), domiciliul sau sediul fiecărui asociat, partea fiecăruia din capitalul social, transferul părților sociale sau alte modificări privitoare la acestea. Administratorii sunt solidar răspunzători față de societate pentru:
— realitatea vărsămintelor efectuate de asociați;
— existența reală a dividendelor plătite;
— existența registrelor cerute de lege și corecta lor ținere;
— exacta îndeplinire a hotărârilor adunării generale;
— stricta îndeplinire a îndatoririlor pe care legea și actul constitutiv le impun.
Art. 6.4. — Administratorul cu puteri depline este obligat să convoace adunarea asociaților la sediul social, cel puțin o dată pe an sau ori de câte ori este necesar.
Un asociat sau un număr de asociați ce reprezintă cel puțin o pătrime din capitalul social va/vor putea cere convocarea adunării generale arătând scopul acestei convocări.
Art. 6.5. — Reprezentarea și administrarea societății se realizează de către administratori în limitele competenței stabilite prin adunarea generală a asociaților în acord cu dispozițiile Legii societăților nr. 31/1990, republicată, cu modificările și completările ulterioare.

CAPITOLUL VII
Activitatea societății
Art. 7.1. — Exercițiul financiar începe la 1 ianuarie și se termină la 31 decembrie ale fiecărui an.
Primul exercițiu va începe la data constituirii societății.
Art. 7.2. — Angajarea personalului societății se face cu respectarea legislației în vigoare.
Art. 7.3. — Situațiile financiare vor fi întocmite după normele prevăzute de lege.
Art. 7.4. — Profitul net al societății se stabilește prin situația financiară aprobată de asociați.
(1). Cota-parte din profit ce se plătește fiecărui asociat constituie dividend.
(2). Dividendele se plătesc asociaților proporțional cu cota de participare la capitalul social vărsat, dacă prin actul constitutiv nu se prevede altfel. Ele se plătesc în termenul stabilit de către adunarea generală a asociaților sau, după caz, prin legile speciale, dar nu mai târziu de 6 luni de la data aprobării situației financiare anuale aferente exercițiului financiar încheiat. În caz contrar, societatea datorează, după acest termen, dobândă penalizatoare calculată conform actelor normative în vigoare, dacă prin hotărârea adunării generale a acționarilor care a aprobat situația financiară aferentă exercițiului financiar încheiat nu s-a stabilit o dobândă mai mare.
(3). Dividendele plătite contrar dispozițiilor prevăzute de lege se restituie, dacă societatea dovedește că asociații au cunoscut neregularitatea distribuirii sau, în împrejurările existente, trebuiau să o cunoască.
(4). Dreptul la acțiunea de restituire a dividendelor plătite contrar dispozițiilor anterioare se prescrie în termen de 3 ani de la data distribuirii lor.
(5). Dividendele care se cuvin după data transmiterii părților sociale aparțin cesionarului, în afară de cazul în care părțile au convenit altfel.
Beneficiul cuvenit asociaților se împarte între aceștia în cote proporționale cu participarea la capitalul social, dacă asociații nu hotărăsc altfel.
CAPITOLUL VIII
Controlul activității societății
Art. 8.1. — Controlul activității societății îl exercită asociații sau cenzorii, când sunt numiți de asociați sau, după caz, de către auditorii financiari.
Aceștia vor supraveghea gestiunea societății, vor verifica situația financiară, dacă contul de profit și pierderi este legal întocmit și în concordanță cu registrele, dacă acestea din urmă sunt regulat ținute și dacă evaluarea patrimoniului s-a făcut conform regulilor stabilite pentru întocmirea situației financiare.
Art. 8.2. — Societatea va ține contabilitatea operațiunilor în mod regulat și va întocmi la sfârșitul fiecărui exercițiu financiar documentele prevăzute în legislația financiară contabilă în vigoare.

CAPITOLUL IX
Excluderea și retragerea asociaților
Art. 9.1. — Poate fi exclus din societate:
— asociatul care, pus în întârziere, nu aduce aportul la care s-a obligat;
— asociatul-administrator care comite fraudă în dauna societății sau se servește de semnătura socială sau de capitalul social în folosul său sau al altora.
Art. 9.2. — Excluderea se pronunță prin hotărâre judecătorească la cererea societății sau a oricărui asociat. Asociatul exclus rămâne obligat față de terți pentru operațiile făcute de societate până în ziua rămânerii definitive a hotărârii de excludere, hotărâre ce va dispune și structura participării la capitalul social a celorlalți asociați.
Art. 9.3. — Retragerea din societate se va face:
— în situațiile în care asociatul nu este de acord cu modificarea actului constitutiv;
— cu acordul tuturor celorlalți asociați;
— când nu se realizează acordul unanim, asociatul se poate retrage, în baza unei hotărâri a tribunalului, supusă numai apelului, în termen de 15 zile de la comunicare.
Art. 9.4. — Hotărârea definitivă de excludere sau retragere se va depune în 15 zile la registrul comerțului pentru a fi înscrisă, iar dispozitivul hotărârii de excludere se va publica la cererea societății în Monitorul Oficial al României, Partea a IV-a.

CAPITOLUL X
Dizolvarea societății și lichidarea societății
Art. 10.1. — Au ca efect dizolvarea societății și dau dreptul fiecărui asociat să ceară lichidarea acesteia:
— trecerea timpului stabilit pentru durata societății; asociații trebuie să fie consultați de administratori cu cel puțin trei luni înainte de expirarea duratei societății, cu privire la eventuala prelungire a acesteia. În lipsă, la cererea oricăruia dintre asociați, tribunalul va putea dispune, prin încheiere, efectuarea consultării, conform art. 119 alin. (3) din Legea societăților nr. 31/1990, republicată, cu modificările și completările ulterioare;
— imposibilitatea realizării obiectului societății sau realizarea acestuia;
— declararea nulității societății;
— hotărârea adunării generale;
— hotărârea tribunalului, la cererea oricărui asociat, pentru motive temeinice, precum și neînțelegerile grave dintre asociați, care împiedică funcționarea societății;
— falimentul;
— alte cauze prevăzute de lege sau de modificările prezentului act constitutiv.
Art. 10.2. — Când datorită decesului unui asociat numărul minim de asociați va fi sub cel prevăzut de lege, societatea își va continua activitatea cu moștenitorii defunctului, după caz.
Art. 10.3. — Dizolvarea societății înainte de expirarea termenului fixat pentru durata sa are efect față de terți numai după trecerea a 30 de zile de la publicarea în Monitorul Oficial al României, Partea a IV-a.
Dizolvarea societății are ca efect deschiderea procedurii lichidării.
Art. 10.4. — Din momentul dizolvării, administratorul nu mai poate întreprinde noi operațiuni; în caz contrar va fi personal și solidar răspunzător pentru operațiunile pe care le-a întreprins.
Interdicția mai sus menționată se aplică din ziua expirării termenului fixat pentru durata societății (în cazul în care durata de funcționare a societății este determinată) ori de la data la care dizolvarea a fost hotărâtă de adunarea generală sau declarată prin hotărâre judecătorească ori constatată prin încheiere de registratorul de registrul comerțului.
Art. 10.5. — Pentru lichidarea și repartizarea patrimoniului social sunt obligatorii următoarele reguli:
— până la preluarea funcției de către lichidatori, administratorii continuă să își exercite atribuțiile, cu excepția celor prevăzute la art. 233 din Legea societăților nr. 31/1990, republicată, cu modificările și completările ulterioare;
— actul de numire a lichidatorilor, menționând puterile conferite acestora sau hotărârea judecătorească, precum și orice act ulterior care ar aduce schimbări cu privire la persoana lor sau la puterile conferite trebuie depuse, prin grija lichidatorilor, la oficiul registrului comerțului, pentru a fi înscrise de îndată.
Asociații pot hotărî, cu cvorumul și majoritatea prevăzute pentru modificarea actului constitutiv, și modul de lichidare a societății, atunci când sunt de acord cu privire la repartizarea și lichidarea patrimoniului societății și când asigură stingerea pasivului sau regularizarea lui în acord cu creditorii.
Prin votul unanim al asociaților se poate hotărî și asupra modului în care activele rămase după plata creditorilor vor fi împărțite între asociați. În lipsa acordului unanim privind împărțirea bunurilor, va fi urmată procedura lichidării, prevăzută de prezentul act constitutiv.
Transmiterea dreptului de proprietate asupra bunurilor rămase după plata creditorilor are loc la data radierii societății din registrul comerțului. Registrul va elibera fiecărui asociat un certificat constatator al dreptului de proprietate asupra activelor distribuite, în baza căruia asociatul poate proceda la înscrierea bunurilor imobile în cartea funciară.
Art. 10.6. — Lichidatorii vor putea fi persoane fizice sau juridice. Lichidatorii persoane fizice sau reprezentanții permanenți — persoane fizice ale societății lichidatoare — trebuie să fie lichidatori autorizați, în condițiile legii.
Toate actele emanând de la societate trebuie să arate că aceasta este în lichidare.
Art. 10.7. — Lichidatorii au obligația, îndată după intrarea în funcție, ca împreună cu administratorul societății să facă un inventar și să încheie situația financiară, care să constate situația exactă a activului și pasivului societății și să le semneze.
Lichidatorii sunt obligați să primească și să păstreze patrimoniul societății, registrele ce li s-au încredințat de către administratori și actele societății. De asemenea, ei vor ține un registru cu toate operațiunile lichidării, în ordinea datei lor.
Art. 10.8. — Lichidatorii vor putea:
— să stea în judecată și să fie acționați în interesul lichidării;
— să execute și să termine operațiunile de comerț referitoare la lichidare;
— să vândă prin licitație publică imobilele și orice avere mobiliară a societății; vânzarea bunurilor nu se va putea face în bloc;
— să facă tranzacții;
— să lichideze și să încaseze creanțele societății, chiar și în caz de faliment al debitorilor, dând chitanță;
— să contracteze obligații cambiale, să facă împrumuturi neipotecare și să îndeplinească orice acte necesare.
În lipsa unor dispoziții speciale în actul constitutiv sau în actul lor de numire, lichidatorii nu pot să constituie ipoteci asupra bunurilor societății, dacă nu sunt autorizați de instanța judecătorească.
Lichidatorii care întreprind noi operațiuni comerciale ce nu sunt necesare scopului lichidării sunt răspunzători personal și solidar de executarea lor.
Art. 10.9. — Lichidatorii nu pot plăti asociaților nicio sumă în contul părților ce li s-ar cuveni din lichidare înaintea achitării creditelor societății. Împotriva deciziilor lichidatorilor, creditorii societății pot face opoziție.
Art. 10.10. — Lichidatorii ce au achitat datoriile societății cu propriii lor bani nu vor putea să execute împotriva societății drepturi mai mari decât acelea ce aparțineau creditorilor plătiți.
Art. 10.11. — Creditorii societății au dreptul de a exercita contra lichidatorilor acțiunile ce decurg din creanțele la termen, până la concurența bunurilor existente în patrimoniul societății, și numai după aceea de a se îndrepta împotriva asociaților pentru plata sumelor datorate din valoarea aporturilor la capitalul societății.
Art. 10.12. — Lichidarea societății trebuie terminată în cel mult un an de la data dizolvării. Pentru motive temeinice, la cererea lichidatorului, oficiul registrului comerțului poate prelungi acest termen cu încă un an, dar nu mai mult de trei ori.
Art. 10.13. — După terminarea lichidării societății, lichidatorii trebuie să întocmească situația financiară și să propună repartizarea activului între asociați.
Situația financiară semnată de către lichidatori se înaintează spre a fi înregistrată și publicată conform legii.
Asociatul nemulțumit poate face opoziție în condițiile art. 62 din Legea societăților nr. 31/1990, republicată, cu modificările și completările ulterioare, în termen de 15 zile de la notificarea situației financiare de lichidare și a proiectului de repartizare.
Pentru soluționarea opoziției, problemele referitoare la lichidare vor fi separate de cele ale repartizării, față de care lichidatorii pot rămâne străini.
Art. 10.14. — În termen de 15 zile de la terminarea lichidării, lichidatorii trebuie să ceară radierea societății din Registrul Comerțului. Radierea se poate face și din oficiu, în cazurile și cu procedura prevăzute de lege.
Lichidarea nu eliberează asociații și nu împiedică declararea în stare de faliment a societății.
Art. 10.15. — După aprobarea socotelilor și terminarea repartiției, registrele și actele societății ce nu vor fi necesare vreunuia dintre asociați se vor depune la asociatul desemnat de majoritate.
Registrele societății vor fi păstrate timp de 5 ani.
Art. 10.16. — Modalitățile de asigurare a stingerii pasivului sau de regularizare a lui în acord cu creditorii, în cazul dizolvării fără lichidare, atunci când asociații sunt de acord cu privire la repartizarea și lichidarea patrimoniului societății, sunt: repartizarea patrimoniului societății;
-negocierea cu creditorii;
-stabilirea unui acord judiciar;
-acorduri de asigurare a stingerii pasivului; asociații pot oricând sa încheie acorduri de asigurare a stingerii pasivului cu creditorii.


CAPITOLUL XI
             Beneficiarii reali ai societății[footnoteRef:1] [1:  Completarea acestui capitol este opțională și poate fi înlocuită cu declarația privind beneficiarul real, depusă potrivit art. 56 alin. (1) din Legea nr. 129/2019 pentru prevenirea și combaterea spălării banilor și finanțării terorismului, precum și pentru modificarea și completarea unor acte normative, cu modificările și completările ulterioare.] 

Art. 11. — În conformitate cu prevederile art. 56 din Legea nr. 129/2019, cu modificările și completările ulterioare, beneficiarul/beneficiarii real(i) al/ai societății este/sunt:
· CAZACU FLORIN cu domiciliul în municipiul Brad, str. Cuza-Vodă, bl. 16, apt. 15, născut la data de 16.02.1965, în municipiul Brad, județul Hunedoara, țara România, identificat prin CI, seria HD nr. 1003395, cetățean român, în mod direct.
· Ovidiu - Ilie Furdui, cu domiciliul în localitatea Crișcior, Cal. Zărandului, nr. 93, născut la data de 22.07.1976, în orașul Câmpeni, județul Alba, țara România, identificat prin CI, seria HD nr. 946880, cetățean român, CNP: 1760722200031, în mod direct.
Modalitatea în care se exercită controlul asupra societății (Se va menționa una din variante.):
— potrivit prevederilor art. 4 alin. (2) lit. a) pct. 1 din Legea nr. 129/2019, cu modificările și completările ulterioare;
Modalitatea în care se exercită controlul asupra societății: în mod direct.

CAPITOLUL XII
Litigii
Art. 12.1. — Litigiile societății cu persoane fizice sau juridice sunt de competența instanțelor judecătorești.
Art. 12.2. — Litigiile societății născute din contractele economice încheiate cu persoane fizice sau juridice, precum și litigiile patrimoniale dintre asociați și societate vor fi soluționate de instanțele judecătorești competente prin aplicarea dreptului material român.
Art. 12.3. — Litigiile personalului angajat de societate se rezolvă potrivit legislației muncii în vigoare în România.
CAPITOLUL XIII
Dispoziții finale
Art. 13.1. — Prezentul act constitutiv intră în vigoare astăzi, ______________, data semnării lui de către administrator.
Art. 13.2. — Fondatorii își asumă răspunderea pentru îndeplinirea condițiilor prevăzute de art. 6 din Legea societăților nr. 31/1990, republicată, cu modificările și completările ulterioare.
Art. 13.3. — Prevederile actului constitutiv se completează cu normele Codului civil, Codului muncii, Legii societăților nr. 31/1990, republicată, cu modificările și completările ulterioare, și ale legislației civile în vigoare.


Data



Asociații:
Municipiul Brad – prin  Primar Florin Cazacu __________________



Comuna Crișcior – prin Primar Ovidiu Furdui __________________





Inițiator
PRIMAR
Florin CAZACU



